Մայա Յոշիդա

Մայա Յոշիդա (ճապ.՝ 吉田麻也, օգոստոսի 24, 1988(1988-08-24), Նագասակի, Ճապոնիա), ճապոնացի ֆուտբոլիստ, կենտրոնական պաշտպան։ Հանդես է գալիս անգլիական «Սաութհեմփթոն»-ի և Ճապոնիայի ազգային հավաքականի կազմում։


== Ակումբային կարիերա ==


=== «Նագոյա Գրամպուս» ===
Յոշիդան իր կարիերան սկսել է «Նագոյա Գրամպուս» ֆուտբոլային ակումբի երիտասարդական թիմում։ Երիտասարդական թիմում ճապոնացին հանդես է եկել որպես կիսապաշտպան, սակայն, երբ տեղափոխվել է հիմնական թիմ սկսել է կատարել կենտրոնական պաշտպանի պարտականությունները։
Ճապոնիայի առաջնության 2008 թվականի մրցաշրջանում Մայան անցկացրել է ամենաշատ մեկնարկային հանդիպումները։ Յոշիդան «Գրամպուս»-ի կազմում խփել է թիմի պատմության առաջին գոլն Ասիայի Չեմպիոնների լիգայի գավաթի խաղարկությունում։ Այդ գոլը գրանցվել է 2009 թվականի մարտի 10-ին՝ «Ուլսան Հյունդաի»-ի դեմ խաղում։


=== «Վենլո» ===
2009 թվականի դեկտեմբերին հայտարարվեց այն մասին, որ Մայա Յոշիդան տեղափոխվում է «Վենլո»։
Թիմի կազմում իր առաջին գոլը ճապոնացի ֆուտբոլիստը խփել է 2011 թվականի սեպտեմբերի 11-ին՝ «ՊՍՎ»-ի դեմ խաղում։ Այս հանդիպումն ավարտվել է 3-3 հաշվով։ Հետագայում այս գոլը ճանաչվել է Էրեդիվիզիի 2011-12 մրցաշրջանի լավագույն գոլ։
2011-12 մրցաշրջանի ընթացքում Յոշիդան դարձել է 5 գոլի հեղինակ։


=== «Սաութհեմփթոն» ===
2012 թվականի օգոստոսի 30-ին Մայա Յոշիդան 3 միլիոն £-ի դիմաց տեղափոխվել է Պրեմիեր Լիգան ներկայացնող «Սաութհեմփթոն»։ Նա թիմի հետ կնքել է 3 տարվա պայմանագիր։
Մայան իր նորամուտը նշել է 2012 թվականի սեպտեմբերի 15-ին՝ «Արսենալ»-ի դեմ խաղում։ Հանդիպումն ավարտվել է 6-1 հաշվով՝ զինագործների հաղթանակով, իսկ ճապոնացին փոխարինման է դուրս եկել 28-րդ րոպեին։ Իր դեբյուտից մեկ շաբաթ անց սեպտեմբերի 22-ին նա անցկացրել է իր առաջին ամբողջական հանդիպումը՝ մասնակցելով «Աստոն Վիլլա»-ի դեմ խաղին, որն ավարտվել է 4-1 հաշվով՝ «Սաութհեմփթոն»-ի հաղթանակով։
Անգլիական ակումբի կազմում Յոշիդան իր առաջին գոլը խփել է 2013 թվականի նոյեմբերի 6-ին՝ Լիգայի գավաթի խաղարկության շրջանակներում կայացած «Սանդերլենդ»-ի դեմ խաղում։ Պրեմիեր Լիգայի շրջանակներում իր առաջին գոլը Մայան խփել է 2014 թվականի փետրվվարի 22-ին՝ «Վեստ Հեմ Յունայթեդ»-ի դեմ խաղում։
Նա իր հաջորդ գոլը խփել է 2014 թվականի դեկտեմբերի 20-ին՝ «Էվերթոն»-ի դեմ խաղում։ Հանդիպումը ավարտվել է 3-0 հաշվով, իսկ գոլային փոխանցում կատարել է Ստիվեն Դևիսը։
2015 թվականի հունվարին հայտարարվել է ակումբի և Յոշիդայի միջև նոր 3 տարվա պայմանագրի կնքման մասին։ 2015-16 մրցաշրջանի ընթացքում իր առաջին գոլը ճապոնացին խփել է հոկտեմբերի 28-ին՝ «Աստոն Վիլլա»-ի դեմ խաղում։ Մրցաշրջանի երկրորդ գոլը նա խփել է 2016 թվականի փետրվարի 6-ին՝ «Վեստ Հեմ»-ի դեմ խաղում։


== Միջազգային կարիերա ==
Ճապոնիայի ազգային հավաքականի կազմում Մայա Յոշիդան իր դեբյուտը նշել է 2010 թվականի հունվարի 6-ին՝ Ասիայի գավաթի խաղարկության շրջանակներում կայացած Եմեմնի հավաքականի դեմ խաղում։ Յոշիդան մասնակցել է խմբային փուլի երեք հանդիպման, 1/4 եզրափակչին, եզրափակչին և օգնել է հավաքականին դառնալ Ասիայի գավաթի խաղարկության հաղթող։
Ճապոնիայի օլիմպիական հավաքականի կազմում Մայան մասնակցել է 2012 թվականի Օլիմպիական խաղերին։ Նա եղել է հավաքականի ավագը։ Նա նաև մասնակցել է ԱԱ 2014-ի որակավորման և խմբային փուլերին։
Յոշիդան մասնակցել է Ասիայի գավաթի 2015 թվականի խաղարկությանը։ Նա մասնակցել է առաջնության նորեկ Պաղեստինի ազգային հավաքականի դեմ խաղին և դարձել գոլի հեղինակ, իսկ հանդիպումն ավարտել է 4-0 հաշվով։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Լիգայի գավաթի խաղարկության փոխչեմպիոն - 2016-17


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)